Pagsasao a Tutong

Ti pagsasao a Tutong, ammo pay a kas Tutong 2, ket ti pagsasao nga insasao babaen dagiti 16,600 a tattao idiay Brunei. Daytoy ti kangrunaan a pagsasao ti tattao a Tutong, ti kaaduan a grupo ti etniko iti Distrito ti Tutong ti Brunei.

 Pannakaidasig 
Ti Tutong ket maysa a pagsasao nga Austronesio ken maitagikua iti grupo ti sasao a Rejang-Baram a naisasao idiay Brunei ken idiay pay Kalimantan, Indonesia, ken Sarawak, Malaysia. Ti Tutong ket kabagian ti pagsasao a Belait ken agarup a 54% dagiti balikas ket nagtaud manipud iti maysa a kadawyan a ramut.Nothofer, Bernd. 1991 . The languages of Brunei Darussalam. In H. Steinhauer (ed.) Papers in Austronesian Linguistics. Pacific Linguistics A-81:1

 Panagusar ti pagsasao 
Ita nga aldaw, adu kadagiti agsasao iti Tutong ket umad-adayoda nga umal-allatiw manipud iti tradisional a pagsasao ken paglalaokenda iti Malayo ti Brunei, Pagalagadan a Malayo ken Ingles. Ti pagsasao ket naikkan iti grado ti bitalidad iti 2.5 a naibatay iti gantingan ti 0-6 nga agus-usar iti panagrukod iti grado ti (1) iti transmision kadagiti masakbayan a kaputotan, (2) agpang iti opisial a suporta ken (3) heograpikal konsentrasion dagiti agsasao Ti kayatna a sawen daytoy ket naisagmak a pagsasao.

Uray no kasta, adda panagkayat iti panangipaungar ti pagsasao manipud idi 2012, naisursuro ti maysa a modulo iti Tutong idiay Universiti Brunei Darussalam (UBD). Iti pay maipada, ti Dewan Bahasa dan Pustaka (Ahensia ti Pagsasao ti Brunei) ket nangipablaak iti diksionario ti Tutong-Malayo, Malayo-Tutong idi 1991 ken ti listaan ti balikas dagiti nadumaduma a sasao ti Brunei idi 2011.

 Dagiti taudan 
 Haji Ramlee Tunggal. 2005. Struktur Bahasa Tutong. Bandar Seri Begawan: Dewan Bahasa dan Pustaka Brunei.
 Noor Azam OKMB Haji-Othman. 2005. Changes in the linguistic diversity of Negara Brunei Darussalam: An ecological perspective. Leicester: University of Leicester dissertation.

 Dagiti nagibasaran 

Kategoria:Dagiti pagsasao ti Brunei
Kategoria:Sasao a Sabahano